projecte-aina/catalan_government_crawling huggingface dataset:
Les autoritzacions per obrir farmàcies són expedides pels col·legis oficials de farmacèutics provincials.
Aquest permís està subjecte a criteris basats en la planificació de les àrees bàsiques de salut.
Així, convé que consulteu les oficines de farmàcia autoritzades o en procés d'autorització per cada àrea abans de prendre la decisió de sol·licitar la instal·lació d'una de nova.
Les sol·licituds d'obertura s'han de presentar al col·legi oficial de farmacèutics corresponent a la vostra província.
Aquesta ha d'anar acompanyada de la documentació especificada a l'article 3 del decret 40/1992, 17 de febrer, pel qual s'estableix el procediment d'autorització per a la creació, la construcció, la modificació, l'adaptació o la supressió de les oficines de farmàcia.
D'altra banda, les oficines han de complir diverses condicions:
Finalment, cal que tingueu en compte que l'Administració aplica el principi de prioritat temporal en la presentació de sol·licituds per la concessió de les autoritzacions d'obertura.
En el cas que el mateix dia es presenti més d'una sol·licitud, l'Administració els aplicarà un barem que puntua la formació del farmacèutic i l'exercici de la seva professió.
Per tramitar l'obertura d'una oficina de farmàcia, cal sol·licitar telemàticament el certificat de places d'allotjaments turístics.
Aquest certificat és un dels documents que s'han de presentar als col·legis oficials de farmacèutics per tramitar un expedient de sol·licitud d'obertura d'una oficina de farmàcia.
Les farmàcies han de disposar d'unes mesures de seguretat obligatòries.
Pel que fa a les farmàcies que presten serveis nocturns o d'urgència, han de disposar de mesures de seguretat específiques.
És per això que, abans d'obrir o traslladar un establiment d'aquest tipus, s'ha de demanar una autorització a l'Administració.
Així mateix, en cas de reformes dels elements essencials o obligatoris de la farmàcia, cal comunicar-les i sol·licitar-ne l'aprovació.
La sol·licitud d'autorització sobre les mesures de seguretat s'ha de fer presencialment a la Direcció General d'Administració de Seguretat o a les subdireccions territorials del Departament d'Interior.
Les oficines de farmàcia que preparen fórmules magistrals o preparats oficinals encarregats per una altra oficina, tot i que això representi només una part del procés d'elaboració del producte, han de disposar de l'autorització administrativa corresponent.
Les explotacions ramaderes s'han d'inscriure en el Registre d'explotacions ramaderes per a poder obtenir els documents administratius que permetin l'explotació de les explotacions ramaderes i per a poder accedir als ajuts públics.
L'inici de l'activitat es pot sol·licitar al Registre per dues vies:
A. A través d'una autorització prèvia en els casos següents:
B. A través d'una comunicació en els casos següents:
En l'enllaç següent trobareu tota la informació relacionada amb la inscripció en el registre, així com els passos a seguir per a modificar les vostres dades, comunicar inactivitat o canvis de titularitat o donar-vos de baixa del registre.
S'han d' inscriure en el Directori d'operadors en el sector de la ramaderia les empreses següents:
En l'enllaç següent trobareu tota la informació relacionada amb la inscripció en el registre, així com els passos a seguir per a modificar les vostres dades o donar-vos de baixa del directori.
Els operadors del sector de l'alimentació animal i dels subproductes animals i productes derivats no destinats al consum humà (SANDACH) poden regular els requisits dels establiments i l'alimentació dels animals destinats a la producció d'aliments amb un sol registre.
En l'enllaç següent trobareu tota la informació relacionada amb la inscripció en el registre, així com els passos a seguir per a modificar les vostres dades o donar-vos de baixa del registre.
Abans de fer cap moviment de bestiar, heu de tenir en compte que cada tipus de moviment ha d'acomplir unes obligacions i uns requisits específics.
També cal valorar les condicions per a cada espècie i el mitjà de transport.
Per facilitar la tasca dels ramaders, la Generalitat posa a la seva disposició una aplicació en línia, el Sistema d'Informació Ramadera (SIR), per comunicar els moviments i gestionar els documents que han d'acompanyar al bestiar durant el seu transport.
L'accés al mòdul a l'aplicació del SIR es pot fer amb dos perfils:
El moviment pecuari, o trasllat de bestiar, està condicionat al compliment de certs requisits establerts per la normativa de caràcter sanitari, zootècnic i relacionats amb la identificació i el benestar dels animals.
Abans de realitzar un trasllat s'han de tenir en compte els punts següent:
El titular de l'explotació ramadera té l'obligació d'anotar als fulls d'incidència del llibre d'explotació ramadera (LER), totes les entrades i sortides d'animals de l'explotació, indicant la data, la quantitat dels animals, i la seva procedència o destinació.
A més a més, per a certes espècies, com per exemple el boví, el trasllat està lligat a un enregistrament del moviment, amb la qual cosa els ramaders han de notificar als serveis veterinaris de l'oficina comarcal corresponent del Departament d'Agricultura, Ramaderia, Pesca, Alimentació i Medi Natural la sortida i l'entrada dels animals a la seva explotació en els terminis establerts per la normativa.
La documentació que empara el trasllat del bestiar pot variar en funció de la qualificació sanitària de l'explotació de procedència, el tipus de bestiar que es trasllada i la ubicació de l'explotació/establiment de destinació: Catalunya, entre comunitats autònomes, cap a altres Estats de la Unió Europea, o a països tercers.
A grans trets podem diferenciar els següents tipus de documentació sanitària:
A més de la documentació sanitària, per al trasllat de bestiar la normativa exigeix en certs casos d'altres documents:
En el cas del boví i el bestiar oví cabrum identificat individualment es detallen els cròtals dels animals traslladats i en el cas dels èquids es detalla per als èquids correctament identificats abans de l'entrada en vigor del Reg 504/2008 el número de la TSE o Passaport, per als èquids que disposin del passaport establert al Reg 504/2008 el número d'UELN i el xip, i per als èquids de menys de 12 mesos que es traslladin directament des de l'explotació de naixement a l'escorxador, i no disposen de passaport, és vàlid que únicament detallin el número de xip.
Per als animals destinats a sacrifici, la informació de la cadena alimentària establerta a l'Annex II del Reial Decret 361/2009.
Aquesta norma deroga l'Annex XI del Reial Decret 3454/2000, amb la qual cosa per al trasllat a escorxador de bovins, ovins i remugants ja no és necessària la declaració del ramader més l'autorització sanitària del veterinari responsable de l'explotació.
El document amb la informació de la cadena alimentària s'entén sens perjudici de la documentació oficial exigida per altres normatives.
En l'actualitat la major part dels purins i fems, les anomenades dejeccions, provinents de les explotacions ramaderes es gestionen aplicant-los directament als camps de conreus per tal de valoritzar-los com a fertilitzants.
De fet, només un 5% del nitrogen produït en les dejeccions és gestionat de forma específica en plantes de tractament, la resta, doncs, s'utilitza com a fertilitzant.
És important la correcta gestió d'aquestes dejeccions atès que poden esdevenir un problema mediambiental molt important.
La utilització de fertilitzants, siguin minerals o bé orgànics, pot causar problemes en els sòls, en les aigües superficials i subterrànies i en l'emissió de gasos d'efecte hivernacle.
Un exemple d'aquesta problemàtica és que en algunes zones amb gran concentració de granges, on és difícil la gestió de les dejeccions, s'ha detectat una sobre fertilització dels sòls deguda a l'increment del nivell de nitrats en les aigües subterrànies.
Per tant, l'objectiu de la gestió de les dejeccions ramaderes, i de la fertilització del sòl, és fer-la més eficient amb un ús més adequat dels fertilitzants orgànics i minerals que millori la qualitat dels sòls i de les aigües subterrànies del país.
Al mateix temps es garantirà la viabilitat i la sostenibilitat de les explotacions agrícoles i ramaderes.
I, per això, s'hi han d'implicar totes les parts que intervenen en la gestió de les dejeccions: en les granges amb la generació, en l'emmagatzematge i el seu tractament durant el seu transport, en l'emmagatzematge en destinació o amb l'apilament temporal i en la seva aplicació en els cultius amb finalitat agrícola.
Agricultura i ramaderia ecològica és la denominació que descriu un seguit de valors afegits a la producció agrícola i ramadera, relacionats amb l'obtenció d'aliments de màxima qualitat, tot respectant la natura i el medi ambient.
Aquesta denominació està garantida a través d'un etiquetatge autoritzat per la Generalitat als productors inscrits al registre del Consell Català de la Producció Agrària Ecològica (CCPAE).
Abans de poder produir sota el segell d'agricultura ecològica, cal un període d'adaptació dels terrenys (procés de conversió), i que produïu, durant uns anys amb mètodes ecològics i sota control oficial.
Un cop superat el procés de conversió, i sota una inspecció anual, es podrà certificar la producció com a ecològica.
Per inscriure-us al registre, cal que empleneu un formulari segons l'activitat, i que l'adreceu al Consell Català de la Producció Agrària Ecològica (CCPAE).
Posteriorment, rebreu la visita d'un inspector, que formularà l'acta que serà avaluada per una comissió.
Pel que fa a la certificació anual, es renova a través d'una inspecció.
Per obtenir la certificació anual el productor ha d'anotar totes les seves actuacions en un quadern de camp.
Pel que fa als elaboradors, portaran un model de registre.
El sector de la viticultura té una llarga tradició al nostre país que es remunta a l'arribada dels grecs a l'Empordà i la fundació d'Empúries, al s.VI aC.
Actualment, inclou un ampli ventall de varietats autòctones i tradicionals que es reparteixen en més de 300 municipis i deu denominacions d'origen, a més de la DO Cava.
El pes d'aquest àmbit en l'economia l'ha situat en el quart lloc de rellevància dins del sector agroalimentari.
Per tot això, pels precedents històrics, pel pes específic actual del sector en el global de l'economia, i per les seves expectatives de futur, hem creat un apartat dedicat a l'assessorament vitivinícola i l'ajuda a l'exportació, així com una secció amb tota la informació relacionada amb els serveis d'anàlisi de vins.
El servei d'assessorament de l'INCAVI ofereix als viticultors i els cellerers les eines i els criteris que els ajuden en la presa de decisions relatives a la plantació, l'elecció dels portaempelts, els adobats i els processos de vinificació, entre d'altres.
El servei d'anàlisi estudia les diferents condicions que poden tenir els vins: graus d'acidesa, alcohol, residus i altres paràmetres, amb l'objectiu d'ajudar els productors a posicionar-se en els mercats nacionals i internacionals.
En un entorn socioeconòmic que se sustenta en els pilars de la competitivitat i la liberalització de mercats, el sector productiu agrari i rural català necessita instruments que permetin definir què i com s'ha produir, i com s'ha de vendre amb la màxima eficiència, qualitat i respecte per la salut i el medi ambient.
En aquest sentit, podeu adreçar-vos a les entitats d'assessorament agrari, que tenen per objectiu la prestació d'assistència i assessorament als agricultors, als ramaders i als titulars de les empreses agràries.
El Sistema d'informació geogràfica de parcel·les agrícoles (SIGPAC) és un registre administratiu de caràcter públic i una base de dades que conté ortoimatges (imatges aèries preses a través de satèl·lit) i dades geogràfiques i d'usos de cada parcel·la de terreny susceptible de ser beneficiària d'ajuts comunitaris.
Aquest sistema compta amb un aplicació informàtica a través de la qual podeu accedir a informació relacionada amb la distribució i el tipus de conreu que hi ha a totes les parcel·les agrícoles de Catalunya.
Això, a més dels codis d'identificació, pendent del terreny i coeficient de regadiu, entre d'altres.
L'accés a l'aplicació és lliure i gratuït.
És a dir, no cal donar cap codi d'usuari ni contrasenya per accedir-hi.
Els establiments d'ortopèdia, d'audiopròtesis i les seccions d'ortopèdia i acústica audiomètrica de les oficines de farmàcia, així com els establiments d'òptica, necessiten l'autorització d'obertura o funcionament del Departament de Salut, que verifica que el titular del negoci compleix els requisits tècnics i sanitaris establerts en la normativa que regula aquest establiments.
D'altra banda, les òptiques que volen dispensar articles ortoprotètics subvencionats del Servei Català de la Salut, han d'acreditar-se com a centres dispensadors ortoprotètics del CatSalut.
Alguns productes d'òptica estan subvencionats pel Servei Català de la Salut.
D'altra banda, les ortopèdies que volen dispensar articles ortoprotètics subvencionats del Servei Català de la Salut, han d'acreditar-se com a centres dispensadors ortoprotètics del CatSalut.
Alguns productes ortopèdics estan subvencionats pel Servei Català de la Salut.
D'altra banda, els establiments d'audiopròtesi que volen dispensar articles subvencionats del Servei Català de la Salut, han d'acreditar-se com a centres dispensadors ortoprotètics del CatSalut.
Alguns productes d'audiopròtesi estan subvencionats pel Servei Català de la Salut.
Les empreses fabricants de pròtesis dentals a mida han d'obtenir abans d'iniciar la seva activitat una autorització sanitària, mitjançant la qual es garanteix la qualitat de les pròtesis dentals i es protegeix la salut de les persones.
Aquesta autorització s'ha de renovar periòdicament, generalment cada cinc anys, a fi de verificar el compliment dels requisits establerts per la normativa per part de les empreses fabricants.
La tramitació, la renovació o la revalidació de la sol·licitud d'autorització, així com les modificacions posteriors de l'autorització inicial o el cessament de l'activitat, s'han de tramitar a la xarxa d'Oficines de Gestió Empresarial (OGE).
Les instal·lacions de baixa tensió són conjunts d'aparells i circuits associats per tal de produir, convertir, transformar, transmetre, distribuir o utilitzar l'energia elèctrica, amb tensions nominals iguals o inferiors a 1.000 volts.
Aquestes instal·lacions s'han de fer, mantenir i revisar seguint les indicacions establertes en el Reglament Electrotècnic de Baixa Tensió (REBT) i en les instruccions tècniques complementàries recollides en el Reial decret 842/2002.
L'objectiu d'aquesta norma és minimitzar els riscos d'accidents i vetllar per la seguretat de les instal·lacions generadores d'un risc potencial per a les persones, els béns i el medi.
Les instal·lacions elèctriques es classifiquen d'acord amb la seva complexitat o risc potencial.
NOVES INSTAL·LACIONS QUE REQUEREIXEN PROJECTE
Les noves instal·lacions, que s'agrupen segons el tipus d'instal·lació, el local on s'instal·len, la tensió i la potència.(*) Potència màxima admissible de la instal·lació.
AMPLIACIONS O MODIFICACIONS QUE REQUEREIXEN PROJECTE:
Parlem d'ampliació quan s'afegeixen nous circuits a un d'existent, mentre que les modificacions consisteixen a modificar els circuits o elements de protecció d'instal·lacions existents
NOVES INSTA·LACIONS O MODIFICACIONS SENSE PROJECTE Les instal·lacions tant si són noves com si són ampliacions o modificacions que no estan incloses en els supòsits anteriors requeriran memòria tècnica de disseny.
Per tant, a partir del 6 de novembre, aquests tràmits es faran a través de Canal Empresa
Documentació de què ha de disposar el titular d'una línia de baixa tensió (instal·lacions amb projecte ):
Documentació de què ha de disposar el titular d'una línia de baixa tensió (instal·lacions amb memòria tècnica de disseny):
Documentació que haureu d'aportar davant les companyies subministradores/comercialitzadores:
Inspeccions i verificacions tècniques
Abans de la posada en funcionament, les instal·lacions elèctriques de baixa tensió hauran de ser verificades per les empreses instal·ladores que han fet la instal·lació que han de seguir la metodologia de la norma UNE-HD 60364-6:2009.
El Reglament de Baixa Tensió estableix l'obligatorietat de realitzar inspeccions tècniques en les instal·lacions elèctriques de baixa tensió per un Organisme de Control acreditat.
Les inspeccions tècniques a les que es fa referència són:
Per això, aquests controls verifiquen l'adequació dels materials instal·lats, la correcta execució de les proteccions per les persones, els bens i el medi: posada a terra, diferencials, proteccions contra contactes directes, etc.
Les instal·lacions a les que s'ha de realitzar una inspecció inicial són:
Són instal·lacions ambulants aquelles que es munten de manera repetitiva a diferents indrets, en especial les de fires.
Documentació de què ha de disposar el titular:
(instal·lacions amb projecte ):
Documentació de què ha de disposar el titular (instal·lacions amb memòria tècnica de disseny):
Les mesures de seguretat són un aspecte de l'activitat empresarial que cal mantenir controlat i actualitzat.
Es compon de diversos vessants, des de la seguretat en l'accés als espectacles públics, fins la prevenció d'accidents greus, o la coordinació amb Protecció Civil de les indústries que desenvolupen activitats susceptibles de generar una emergència.
En aquest apartat us oferim tota la informació relativa a la prevenció, els tràmits administratius que han de realitzar les empreses i les obligacions que se'n deriven.
D'altra banda, amb la implantació de la informàtica a les empreses, ens enfrontem a un nou escenari en l'àmbit de la seguretat, que podem controlar a través de la prevenció i la implantació de mesures de protecció en els sistemes tecnològics.
Conegueu els casos en els quals els establiments públics on es realitzen espectacles o activitats recreatives han de disposar de vigilants de seguretat privada, de personal de control d'accés i d'un sistema de control d'aforament.
Els plans d'autoprotecció i les mesures que prenen les empreses i l'Administració per a prevenir els accidents greus en les indústries formen part d'un pla general de reducció dels riscos laborals i de coordinació que permet a les parts actuar de forma ràpida i eficient en cas d'emergència.
El desenvolupament satisfactori de l'activitat econòmica de les empreses ha de ser compatible amb el respecte al medi ambient, la biodiversitat i els ecosistemes naturals.
En aquest sentit, el creixement de la vostra empresa ha de tenir en compte i aplicar els principis de sostenibilitat.
Alguns són d'obligatori compliment, com la gestió dels residus, mentre que altres són voluntaris i us ajudaran a estalviar i a reduir despeses.
Conegueu els tràmits que heu de realitzar en funció de la vostra activitat, del tractament dels residus que genera la vostra empresa i dels mètodes de prevenció de riscos i el control ambiental de les vostres activitats.
Informeu-vos de com podeu estalviar i fer la vostra empresa energèticament més eficient.
Us oferim informació sobre les energies renovables i dels sistemes de gestió i avaluació ambientals.
La innovació és l'element clau que explica la competitivitat.
Conscients de la seva importància, ACCIÓ posa a la disposició de la vostra empresa un ventall d'ajudes i serveis d'assessorament al voltant de quatre eixos.
El primer és la innovació empresarial i R+D, amb serveis i ajuts per fer més proper el vincle entre R+D i empresa.
El segon és el suport a l'adopció de noves tecnologies a l'empresa, com ara la impressió 3D.
Un tercer àmbit fa referència a tot l'ecosistema de startups, per impulsar-lo, fer-lo créixer i que s'interrelacioni amb les empreses consolidades.
Finalment, ACCIÓ també acompanya les empreses en els processos d'innovació internacional, amb especial èmfasi en els projectes europeus.
A l'hora de plantejar-vos la possibilitat de fer créixer i consolidar el vostre negoci, cal que tingueu en compte els recursos econòmics dels quals haureu de disposar per finançar aquest procés.
L'avaluació de les possibilitats reals d'èxit d'una empresa s'ha de basar en una reflexió estructurada, i no pas en l'avaluació intuïtiva.
En aquest sentit, cal fer èmfasi a endreçar la informació econòmica, analitzar metòdicament la informació i a prendre decisions adequades.
El finançament és clau per al futur de la vostra empresa, per això convé que conegueu totes les possibles fonts i fórmules de finançament públiques i privades que garanteixin l'èxit del procés de creixement i consolidació del vostre projecte empresarial, des de les més clàssiques a les més innovadores.
D'altra banda, en l'àmbit de la gestió economicofinancera és imprescindible un mètode d'anàlisi, atès que s'hi analitzen les qüestions relatives a la rendibilitat de l'empresa, al seu bon funcionament econòmic i a la recerca dels recursos més adequats per emprendre les accions previstes.
Els avals, els préstecs participatius, el fons de capital risc i els business angels són algunes de les vies de finançament a l'abast de la vostra empresa.
N'hi de diversos tipus: algunes us les facilita l'Administració, altres són inversions a llarg termini estan, i algunes impliquen l'entrada de nous socis.
ACCIÓ us ofereix un ventall d'accions d'assessorament financer amb l'objectiu de garantir el creixement i la sostenibilitat de la vostra empresa, tot afavorint-ne la innovació i la internacionalització.
El programa Catalunya Emprèn us ofereix una guia completa amb recursos i consells per aconseguir capital per la vostra inversió inicial i per les despeses que genera el vostre negoci.
La guia de finançament es divideix en quatre blocs: finançament, ajuts i subvencions, concursos i premis, i incentius fiscals.
La vostra empresa es pot beneficiar de diversos ajuts directes en diversos àmbits.
Entre d'altres, n'hi ha de destinats a fomentar la contractació per part de les empreses, de potenciar la innovació i a estimular la internacionalització.
La creació d'una empresa implica l'assumpció d'obligacions fiscals per la seva posada en marxa, així com per la seva activitat diària.
En aquest apartat trobareu tota la informació referida als impostos que afecten determinades activitats de les empreses.
Informeu-vos dels aspectes econòmics i financers que us ajudaran a prendre les decisions més encertades per a la vostra empresa, com els mecanismes per a la reducció de costos, el càlcul de les ràtios financeres o les eines per assegurar els cobraments i els pagaments.